Document ID: 31984R1526

*****
ΚΑΝΟΝΙΣΜΟΣ (ΕΟΚ) αριθ. 1526/84 ΤΗΣ ΕΠΙΤΡΟΠΗΣ
της 30ής Μαΐου 1984
περί διορθώσεως του κανονισμού (ΕΟΚ) αριθ. 1247/84 σχετικά με το ποσό της ενίσχυσης για το αποκορυφωμένο γάλα που προορίζεται για τη διατροφή των ζώων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 856/84 (2), και ιδίως το άρθρο 10 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1247/84 της Επιτροπής της 4ης Μαΐου 1984 που τροποποιεί τους κανονισμούς (ΕΟΚ) αριθ. 1105/68 και (ΕΟΚ) αριθ. 2793/77 περί των λεπτομερειών παροχής των ενισχύσεων στο αποκορυφωμένο γάλα που προορίζεται για τη διατροφή των ζώων (3) προβλέπει τη δυνατότητα χορήγησης ενίσχυσης για το αποκορυφωμένο γάλα σε σκόνη, το οποίο έχει ανασυσταθεί υπό υγρά μορφή·
ότι, κατά τον καθορισμό των ποσών της ενίσχυσης, δεν λήφθηκαν υπόψη οι τροποποιήσεις που είχαν αποφασισθεί όσον αφορά τις ενισχύσεις για το αποκορυφωμένο γάλα σε σκόνη στην αρχή της περιόδου εμπορίας 1984/85· ότι, κατά συνέπεια, πρέπει να διορθωθούν τα εν λόγω ποσά·
ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1247/84 διορθώνεται ως εξής:
1. Στο άρθρο 1 παράγραφος 3, το ποσό «61 ECU» αντικαθίσταται από το ποσό «69,5 ECU».
2. Στο άρθρο 2 παράγραφος 2, τα ποσά «9,10 ECU» και «91 ECU» αντικαθίστανται αντίστοιχα από τα ποσά «10,60 ECU» και «106 ECU» .
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 8 Μαΐου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαΐου 1984.

Labels: 17
6